****

**HALUATKO**

**TOIMIA VAPAAEHTOISENA, TEHDÄ HARJOITTELUN, PROJEKTIN, TAI OPINNÄYTETYÖN**

**SPR NUORTEN TURVATALON**

**VÄLIAIKAISESSA MAJOITUKSESSA?**

**Yhteyshenkilö:**

Sara Petersen-Jessen, koordinaattori.

P. 09-8714043 tai 040-620 2138/ [sara.jessen@punainenristi.fi](mailto:sara.jessen@punainenristi.fi)

Punainen Risti, Nuorten turvatalo, Vantaa

Sairaalakatu 3,01400 Vantaa

**1. Tausta:**

|  |
| --- |
| **Suomen Punainen Risti** on yksi Suomen suurimmista kansalaisjärjestöistä. ([www.punainenristi.fi](http://www.punainenristi.fi) )  **Punaisen Ristin Nuorten turvatalojen** tarkoituksena on tarjota nuorille ja heidän perheilleen matalan kynnyksen tukipaikkoja, joihin voi hakeutua tuen/avun tarpeessa, ilman lähetettä, omasta aloitteesta mihin aikaan vuorokaudesta tahansa. Turvatalojen palveluihin kuuluvat mm. keskusteluapu, nuorten väliaikainen majoitus, breikki arkeen ja unirytmitys. Kaikki turvatalon palvelut ovat maksuttomia nuorille ja heidän perheilleen. Tuen ja avun lisäksi turvatalot tarjoavat kaiken ikäisille ihmisille mahdollisuuksia vapaaehtoistoimintoihin, sekä tulla mukaan toimintaan silloin kun itselle sopii. (<https://rednet.punainenristi.fi/turvatalovantaa> ) |

**2. Toiminnan nimi ja kuvaus toiminnasta:**

**Nuorten väliaikainen majoitus / Temporary accommodation for Youth**

SPR Nuoren väliaikainen majoitus Rekolan kartanolla joka päivä klo 17-10 välisenä aikana.

Majoituksen syy voi olla esimerkiksi päivärytmin palauttaminen, breikki arkeen, tai mikä tahansa asia, missä yöpyminen Rekolan kartanolla voi edistää tilanteen helpottumista. Majoittuessaan väliaikaisesti Rekolan kartanolla, nuori saa aamiaisen, päivällisen ja iltapalan. Illan aikana nuoren kanssa keskustellaan ja mietitään yhdessä keinoja tilanteen korjaamiseksi. Nuoren perhe ja muut tärkeät ihmiset otetaan kiinteästi mukaan ratkaisujen etsimiseen.

**Vuorot:** opiskelija varaa itselleen sopivat vuorot turvatalon vuorolistalta (max 2 vuoroa/ vko), ja sitoutuu tulemaan varaamaansa vuoroon. Vuoro alkaa klo17 ja vuorossa on aina vähintään yksi Nuorten turvatalon työntekijä ja yksi vapaaehtoinen/opiskelija. Opiskelija saa vuorossa ollessaan päivällisen, iltapalan ja aamupalan, sekä työnohjausta tarpeen mukaan. Illalla klo22 opiskelijan on mahdollista mennä nukkumaan, ja aamulla hän voi lähteä vuorosta oman aikataulunsa mukaisesti.

**Tehtäviä :**

* toimia työntekijän työparina ja turvallisena aikuisena majoituksessa oleville nuorille yön yli.
* Nuorten turvatalon arjen askareet, kuten ruuanlaitto, pyykinpesu, yleinen siisteys jne.
* nuorten kanssa jutustelu ja tarpeen mukaan tukeminen/ohjaus arjen asioissa esim. läksyissä auttaminen HUOM! Työntekijä vastaa nuorten ja perheiden kanssa tehtävästä ammattityöstä!
* toimia osana moniammatillista tiimiä

sekä opiskelijan niin toivoessa:

* osallistua Nuorten turvatalon viestintään ottamalla kuvia toiminnasta (Ei asiakkaista!), vloggaamalla turvatalon Youtubeen, kirjoittamalla blogitekstejä Nuorten turvatalon nettisivuille, tekemällä päivityksiä turvatalon Facebookiin, Instagramiin ja/tai Snapchattiin

**3. Aikataulusta:**

|  |
| --- |
| Toimintaan on jatkuva haku; haastatteluja, perehdytyksiä, koulutuksia ja työnohjauksia järjestetään pitkin vuotta.  Toivomme, että opiskelijan on mahdollista sitoutua toimintaan vähintään muutamaksi kuukaudeksi. |

**4. Haettava opiskelijamäärä:**

|  |
| --- |
| 1-100 |

**5. Mitä osaamista opiskelija saa toiminnasta:**

|  |
| --- |
| **Opiskelija**   * saa kokemusta toimimisesta osana moniammatillista tiimiä * mahdollisuus saada viestinnän kokemusta * voi kehittää taitojaan nuorten tukemisessa ja ohjauksessa arjen asiaoissa * saa tietoa Punaisesta Rististä, SPR:n Nuorten turvataloista, vapaaehtoisuudesta turvataloilla ja turvatalojen alueellisesta – toiminnasta.   **HUOM! OSA KOULUISTA MYÖNTÄÄ OPINTOPISTEITÄ MYÖS VAPAAEHTOISENA TOIMIMISESTA.**  **KESKUSTELE ASIASTA OPETTAJASI KANSSA!** |

**6. Mitä vaadimme opiskelijalta:**

|  |
| --- |
| 1. **Edellyttää SPR:n ohjeiden ja periaatteiden hyväksymistä ja niiden mukaan toimimista.** Työ Punaisen Ristin Nuorten turvatalolla on voimakkaasti liikkeen arvoihin pohjaavaa. Toimintaa ohjaavat 7 perusperiaatetta: inhimillisyys, tasapuolisuus, puolueettomuus, riippumattomuus, vapaaehtoisuus, yleismaailmallisuus ja ykseys. 2. **Vaatii sitoutumista:** Opiskelija sitoutuu tulemaan varaamaansa vuoroon! Sairaustapauksissa SOITTAA vuoronsa peruuntumisesta turvatalon päivystysnumeroon 09-8714043.   Sitoutuminen toimintaan, sekä toimimiseen yhteistyössä turvatalon henkilökunnan kanssa. Toivomme, että opiskelijan on mahdollista sitoutua toimintaan vähintään muutamaksi kuukaudeksi.   1. **Vaitiolovelvollisuus:** opiskelijat sitoutuvat noudattamaan sosiaalihuoltolain asiakkaan asemasta ja oikeudesta annetun lain 14 §:ssä säädettyä asiakirjasalaisuutta, sekä saman lain 15 §:ssä säädettyä vaitiolovelvollisuutta ja hyväksikäyttökieltoa niiden tietojen osalta, jotka hän saa toimiessaan vapaaehtoisena/opiskelijana Punaisen Ristin Nuorten turvatalolla. Vaitiolovelvollisuus   sitoo vielä senkin jälkeen, kun ei enää ole aktiivisesti mukana turvatalon toiminnassa. |